Isental yerzan tasastant mačči d yiwen , imi imsulɣa d wid mgaraden deg tikta s wacu i d-ttarran ɣef yisteqasiyen ara asen-yettunefken, yal wa acu n usentel iɣef ad d-yawi awal, almend n tizya-s akked tewsit-is, rnu ɣer waya aswir-is, d taddart anda yettidir. Isental, ttufernen almend n tikta iɣef yezmer umsalɣu ad d-yerr, akken ad d-yefk tikta n tenfaliyin ara nsemres i tesleḍt taseddasant n tmeslayt n temnaḍt-agi. Isental iɣef yalla wawal d wi : - Ttrebga n llufan - Anekcum n uqcic s aɣerbaz i tikkelt tamezwarut - Anekcum n uqcic ɣer tasdawit - Axxam n zik - Tiram n wučči n zik - Kra n wansayen .